Enver Hoxha

Enver HoxhaEIMA: Eskola-liburuetako onomastikaren, gertaera historikoen eta artelanen izenak. Zerrendak ( ahoskatua; Gjirokastër,1908ko urriaren 16a - Tirana, 1985eko apirilaren 11) Albaniako agintari komunista izan zen 1944tik hil zen arte.

 Bizitza 
Halil Hoxha eta Gjylihan Çuçiren semea, Gjirokastër hirian jaio zen 1908an. Enver Pasharen omenez jarri zioten izena.

Lehen hezkuntzako ikasketak amaitu ondoren, Liria ikastetxean jarraitu zuen ikasten, eta 1923an hiriko lizeoan sartu zen. Ekrem Libohovaren esku-hartzearen ondorioz lizeoa itxi ondoren, estatuko diru-laguntza bat eman zioten Hoxhari Korçëko Albaniako Lizeo Nazionalean ikasketak jarraitzeko 1930era arte.

Belgikan eta Frantzian goi ikasketak egin eta Alderdi Komunistan sartu zen. Bere herrira itzulirik, Ardatzeko indarren aurkako erresistentzia antolatu zuen Bigarren Mundu Gerran, eta Askapen Nazionalerako Fronteko buruzagia izan zen. 1941ean, Albaniako Alderdi Komunista (1948tik aurrera Albaniako Langileen Alderdia izan zena) sortu eta idazkari nagusi jarri zen. 1944an, herrialdea askaturik, behin-behineko lehendakari eta indar armatuen buru izendatu zuten. 1945eko hauteskundeen ondoren, kontseiluko lehendakari izan zen, eta 1946an Albaniako Herri Errepublika sortu berriaren buru.

1954an gobernu eta estatu karguak utzi zituen, baina alderdiko idazkari nagusi izaten jarraitu zuen hil arte. Sobietar Batasunaren eta Txinako Herri Errepublikaren arteko gatazka ideologikoan, Txinarekin bat egin zuen, eta Albanian iraultza kulturala indartzen saiatu zen, herrialdeko kultura erlijiosoaren aurka besteak beste. 1976an Mao hil ondoren, Txinako Herri Errepublikak harturiko bideari errebisionista iritzirik, bi nazioen arteko harremanak hoztu egin ziren. 1973. urtean bihotzekoa pairatu ondoan, haren osasuna makalduz joan zen. 1982an oroitzapen liburu interesgarria argitaratu zuen, batez ere erresistentzia garaiaz diharduena. 1985ean hil zen.

 Sariak 

 Albaniako sariak 
+SariaOharrakthumb|100x100pxHerriaren Heroiabi aldiz (1995eko otsailaren 13an baliogabetzat jo zuten)thumb|100x100pxLan Sozialistaren Heroiathumb|100x100pxSkanderbeg ordena, 1. mailakoa

 Atzerriko sariak 
+SariaHerrialdeaDatathumb|100x100pxAusardiarako Ordena, 1 mailakoaBulgaria1944ko irailaren 9athumb|100x100pxHerriaren Heroiaren OrdenaJugoslavia1946thumbSuvorov ordena, 1. mailakoaSESB1948thumb|100x100pxLeninen Ordena

 Erreferentziak 

 Kanpo estekak 

Kategoria:Albaniako politikariak
Kategoria:XX. mendeko politikariak
Kategoria:Diktadoreak
Kategoria:Albaniako Lanaren Alderdiko kideak
Kategoria:Bigarren Mundu Gerrako Erresistentziaren kideak
Kategoria:Albaniako ateoak
Kategoria:Albaniako militarrak
Kategoria:Nazioarteko Brigaden boluntarioak
Kategoria:Parisko Unibertsitateko ikasleak
Kategoria:Leninen Ordenarekin sarituak
Kategoria:Antierrebisionistak
Kategoria:Estalinismoa
Kategoria:Tiranan hildakoak